**MODEL DE CONTRACTE DE REPRESENTACIÓ AMB GALERIA1**

A ..................... *(lloc i data de la subscripció del contracte)*, a ................. de ................. de ...................

## **REUNITS:**

**D’una part,**

En/Na (*dades personals de l’autor*), major d’edat, amb domicili a ..............., i proveït del N.I.F. ...............

**I de l’altra part,**

En/Na .................... (*dades personals de qui firmi, bé en nom propi, bé en nom de la galeria*), major d’edat, amb domicili a ................ titular del N.I.F. ...................

# INTERVENEN:

En/Na. ................... (*nom de l’autor/a*) en nom propi i representació i En/Na ................. (*nom del representant de la persona jurídica*) en qualitat de .................... *(càrrec o facultat amb la que actua el representant de la galeria*) de l’entitat .............................. (*dades de l’entitat o persona representada que és qui, efectivament, s’obliga enfront de l’autor/a*), amb C.I.F ..................... i domicili .................. , inscrita al Registre Mercantil de ............................ (*dades de registre de l’entitat representada*).

Ambdues parts es reconeixen mútuament la capacitat legal i legitimitat necessàries per obligar-se en aquest contracte i

**MANIFESTEN:**

**I**.Que En/Na .................. (*nom de l’artista*) (d’ara endavant **AUTOR/A**), crea i realitza obres de ……………… (*descriure els camps de l’art i els suports amb què treballa l’artista*), la qualitat i les característiques de les quals són ben conegudes per D./Da. ……………………….. (*nom del representant o galeria*) (d’ara endavant **GALERIA**).

**II**. Que la **GALERIA** es dedica, professionalment i com a activitat habitual, a l’exposició, dipòsit, promoció i venda d'obres d'art, utilitzant per a això un espai obert al públic amb les autoritzacions administratives necessàries.

**III.** Que la **GALERIA** està interessada en actuar com a representant de l’**AUTOR/A** a la zona geogràfica i per la durada que es dirà.

**IV.** I que, conformes les dues parts, han convingut aquest contracte en virtut dels següents

## **PACTES:**

### PRIMER. OBJECTE DEL CONTRACTE

L’**AUTOR/A** concedeix a la **GALERIA**, la qual accepta, la representació en exclusiva per a la gestió de venda de la seva producció artística, en les condicions que s’estableixen en aquest contracte i per a la zona geogràfica de ........................ (establir l’espai geogràfic a què se circumscriu la representació).

Dintre de les facultats de representació de la **GALERIA**, a més de la venda, s’inclou el dipòsit, promoció i exhibició de les obres objecte de representació segons el que s’estableix en el Pacte Tercer.

### SEGON. DURADA DEL CONTRACTE

La durada del contracte de representació serà de ........... (anys o mesos). En cap cas no es podrà entendre prorrogat el contracte, excepte amb l’autorització expressa i per escrit de l’**AUTOR/A**.

Finalitzat aquest termini, la **GALERIA** retornarà a l’**AUTOR/A**, en el termini màxim d’un mes, totes les obres que estiguin en el seu poder i que no hagin estat venudes a tercers.

Un cop transcorregut el termini d’un mes sense que la **GALERIA** hagi lliurat les obres, l’**AUTOR/A** podrà optar entre exigir a la **GALERIA** la seva devolució o el pagament de les obres al preu acordat.

**TERCER. PRODUCCIÓ ARTÍSTICA**

La producció artística de l’**AUTOR/A** a què fa referència el contracte comprèn cadascuna de les obres llistades a l’Annex que acompanya aquest document i les que realitzi mentre duri el contracte, sigui quin sigui el suport utilitzat i sense cap limitació.

L’**AUTOR/A** es compromet a realitzar un mínim de ..... obres a (l’any/mes).

### QUART. CONTRAPRESTACIONS ECONÒMIQUES

L’**AUTOR/A** i la **GALERIA** han fixat de comú acord el preu mínim pel qual la **GALERIA** ha d’ofertar cadascuna de les obres, exclòs l’IVA.

Els preus de les peces pactats són inamovibles, llevat autorització expressa i per escrit de l’**AUTOR/A**.

Sense perjudici del que s’ha assenyalat en el paràgraf anterior, l’**AUTOR/A** autoritza la **GALERIA** a oferir un descompte de fins un ......% sobre els preus mínims, en les vendes que puguin fer-se a museus o altres galeries. El descompte serà assumit per les dues parts en igual proporció. En el supòsit que la **GALERIA** realitzi un descompte sense l’autorització expressa i per escrit, de l’**AUTOR/A** serà la **GALERIA** qui l’assumeixi, respectant, en tot cas, la quantitat econòmica a què tindria dret l’**AUTOR/A** si s’hagués venut l’obra en condicions normals i sense bonificació o descompte.

Les parts acorden, a fi de deixar clar el sistema de liquidació, que la **GALERIA** procedirà a la liquidació de les vendes de l’obra de la següent manera:

a) De l’import de preu de venda (exclòs l’IVA.) deduirà el cost de la producció de l’obra que serà recuperada per qui l’hagi avançat.

b) A la quantitat que resulti s’aplicarà el .... %, que serà l’import que percebrà la **GALERIA**. La quantitat restant serà per l’**AUTOR/A**.

c) La liquidació de la venda de l’obra es realitzarà amb un termini màxim de quinze dies a comptar des de la venda.

### CINQUÈ. OBLIGACIONS DE LA GALERIA

5.1. La **GALERIA** haurà de realitzar la seva funció professionalment, actuant de forma lleial i amb bona fe, vetllant pels interessos de l’**AUTOR/A** amb qui contracti.

Per donar compliment a aquest objectiu la **GALERIA** manifesta tenir els mitjans i la infraestructura suficient que li permet dur a terme satisfactòriament les funcions de representació, d’exposició d’obra, així com les funcions de custòdia de la mateixa.

5.2. En particular, la **GALERIA** es compromet i obliga a:

a) Recollir l’obra, un cop l’**AUTOR/A** l’hagi realitzada, i així li hagi comunicat, en el termini màxim de ....... dies.

Passat el termini sense que la **GALERIA** hagi retirat l’obra, l’**AUTOR/A** podrà optar entre exigir-li que passi a recollir-la, excloure aquesta obra del contracte de representació o rescindir-lo unilateralment per incompliment.

b) Realitzar les gestions més idònies per aconseguir com més vendes millor i obtenir una cotització més alta de l’obra. Les despeses de tot tipus que comporti l’activitat de la GALERIA aniran a càrrec seu, sense que en cap cas puguin repercutir en l’**AUTOR/A**.

c) Promocionar, dur a terme i costejar un mínim de ......... exposicions individuals de l’**AUTOR/A** durant la vigència del contracte.

d) Gestionar la venda de les obres.

e) Conservar les obres de l’**AUTOR/A** en perfecte estat des que l’obra surt del seu taller fins a la devolució al mateix lloc. En conseqüència, la **GALERIA** es fa responsable de qualsevol tipus de desperfecte, sostracció o desaparició, inclosos els casos de força major que es pugui ocasionar a l’obra. Per això, es compromet a abonar una prima anual d’assegurança que cobreixi aquestes contingències pel valor de l’obra, equivalent al preu pactat amb l’**AUTOR/A**, designant aquest com a beneficiari.

f) Proporcionar en tot moment a l’**AUTOR/A** la següent informació:

1. Els serveis que la galeria pot oferir-li.

2. Tots els aspectes relacionats amb el muntatge d'una exposició o de qualsevol dispositiu d'exhibició de l'obra de l'artista (emmarcat, vitrines, caixes de llum, monitors, projectors, etc.)

3. Tots els aspectes relacionats amb la promoció i/o publicitat de l'obra, com ara el contingut dels comunicats de premsa, mitjans de promoció, currículum, etc.

4. Assegurances contractades respecte a l'obra en dipòsit i abast de les cobertures d'aquestes.

5. Reserves d'obres, vendes acordades i vendes produïdes i liquidades.

6. Identitat del client que ha adquirit la peça.

7. Ubicació de cadascuna de les peces venudes i del propietari.

8. Registres comptables relacionats amb la representació assumida per la **GALERIA**.

9. Qualsevol incidència que pugui afectar l’**AUTOR/A**, la seva imatge o l'obra objecte del contracte.

g) Utilitzar els proveïdors habituals de l’**AUTOR/A** en tot allò que afecti físicament i directa l’obra (emmarcat, il·luminació, muntatge...).

h) Pagar les despeses que es generin per la realització del encàrrec professional assumit per la **GALERIA**, incloent-hi, a títol enunciatiu i no limitatiu, les següents:

1. Els dispositius i muntatge necessaris per a la correcta exhibició de l’obra i, en general, totes les despeses de muntatge i desmuntatge que s’originin amb motiu de les exposicions.

2. Les despeses d’allotjament, viatges, desplaçament i dietes de l’artista que es produeixin amb motiu d’aquest contracte. En cas que no es pugui acreditar documentalment l’import de les despeses, però sí la seva realització, s’estableixen els següents mòduls:

............ euros/km.

............ euros/per manutenció.

............ euros/per estada.

3. El disseny i la impressió de les invitacions, pactant el seu contingut amb l’**AUTOR/A**, si bé aquest haurà de respectar el disseny o línia de comunicació que tingui la **GALERIA**.

4. Les fotografies tant de les obres com de l'exposició. L’**AUTOR/A** té dret a obtenir-ne, gratuïtament, còpies i duplicats.

5. La tramesa postal de l’exposició. A tal efecte l’**AUTOR/A** facilitarà a la **GALERIA** un llistat de persones que desitja convidar pel seu compte, indicant quines de les direccions que aporta poden passar a integrar la base de dades de la **GALERIA**. Les despeses d'ampliació, manteniment de la base de dades i de les trameses aniran a càrrec de la **GALERIA**. En tot cas, la comunicació de les adreces per l’**AUTOR/A** al galerista hauran de complir amb la normativa vigent en cada moment de la Llei de protecció de dades personals.

6. Les despeses de disseny, maquetació, fotocomposició i impressió de les publicacions que es realitzin amb motiu de l’exposició o de la relació professional objecte d’aquest contracte. La **GALERIA** i l’**AUTOR/A** acordaran el seu contingut, respectant l’**AUTOR/A** ja des d’ara el disseny o línia de comunicació que tingui la **GALERIA**.

Les parts acorden ja des d’ara que qualsevol d’elles pugui negociar amb tercers la participació en el finançament del catàleg.

L’artista tindrà dret a rebre gratuïtament un mínim de 10 exemplars del catàleg de l’exposició en el cas que aquesta sigui col·lectiva, o el 10% dels catàlegs publicats si l’exposició és individual.

7. La promoció i/o publicitat pel motiu d’inserció d'anuncis als mitjans de comunicació, mitjans especialitzats, notes i comunicats de premsa.

8. L'embalatge i desembalatge de les obres per al seu transport.

9. Totes les despeses de transport.

10. Pagar el cost de producció de l’obra.

**SISÈ. OBLIGACIONS DE L’AUTOR/A**L’**AUTOR/A**

haurà d’actuar amb el galerista amb lleialtat i bona fe.

En particular, l’**AUTOR/A** haurà de:

a) Mantenir un nivell màxim de rigor, professionalitat i responsabilitat en la producció que realitzi mentre duri la relació contractual.

b) Complir amb la realització de les exposicions o actes d'exhibició o difusió de les seves obres en l'espai expositiu de la **GALERIA** o en altres espais, sol o amb altres artistes, que així s’hagi pactat en el contracte.

c) Participar en els actes que organitzi la **GALERIA** per divulgar i donar a conèixer la seva obra.

d) Tenir cura del correcte muntatge de les obres a l’exposició i complir amb els calendaris de compromisos que es puguin pactar en el contracte.

e) Realitzar, si així es pacta en el contracte, el mínim d’obres a què es comprometi durant la seva vigència.

f) Proporcionar a la **GALERIA** la informació necessària sobre les obres que està realitzant.

**SETÈ. DRETS D’AUTOR**

Amb la signatura del contracte d‘aquest document no s’entenen cedits els drets d’autor sobre la seva obra, excepte els que s’autoritzen expressament en aquest contracte.

L’**AUTOR/A** autoritza a la **GALERIA**, durant la vigència d’aquest contracte, a la reproducció de la seva obra als únics efectes que pugui ser inclosa en el catàleg que il·lustri les exposicions en què intervingui l’**AUTOR/A**.

L’**AUTOR/A** autoritza a la **GALERIA**, durant la vigència del contracte, al dret de comunicació al públic de la seva obra, en l’espai que aquest tingui reservat habitualment per a l’exposició de les obres.

**VUITÈ. SUBMISSIÓ EXPRESSA**

En cas de produir-se dubtes o discrepàncies en la interpretació o execució del contracte, les parts, amb renúncia a qualsevol altre fur, se sotmeten expressament als jutjats i tribunals de ............... (la localitat on resideix l’autor).

I perquè així consti, en prova de conformitat, signen aquest contracte per duplicat, però només a un sol efecte, al lloc i data indicats en l’encapçalament.

L’**AUTOR/A** La **GALERIA**

1. Veure l'introducció i els comentaris a aquest “**Model de contracte de representació amb una galeria**” a la pàgina **130** i **141**, respectivament, del Manual de Bones Pràctiques Professionals que tens a l'apartat documents d'aquesta secció.